Í Kunngerð um átekning og stuðul til mentanarsøgulig skip frá 2013 verður ásett, at "átekning, sum er givin áðrenn løgtingslóg um mentanarsøgulig skip fekk gildi tann 2. mars 2013, er galdandi í 7 ár frá tí degi, ið skipið fyrstu ferð søkir um stuðul". Skipini, ið hava átekning eftir eldru skipanini, skulu tí hava fingið átekning eftir nýggju skipanini áðrenn 2020 fyri at varðveita rættin til stuðul. Nýggj átekning krevur, at verndarætlanir verða gjørdar fyri skipini skjótast gjørligt, soleiðis at ein haldgóð antikvarisk skipan verður fingin í lag, sum kann liggja til grund fyri nýggju átekningini.